text: Nytåret? Det tilbringer tyskerne i danske sommerhuse
  29 december 2015 kl. 08.00
  Rekordmange tilbringer nytåret i sommerhus – især tyskere.
  
  Det går godt med sommerhusudlejningen.
  Rigtigt godt.
  Ikke alene har sommeren været god for udlejerne, men det bliver julen og nytåret også:
  Udlejningen er 22,8 % større end sidste år, oplyser Sol og Strand. Især tyskere lejer sommerhusene.
  Det skyldes flere ting, siger Kaj Frederiksen, der er direktør hos Sol og Strand.
  - Danske sommerhuse har medvind i en tid, hvor der er meget usikkerhed og uro ude i verden. Om det så er den europæiske flygtningeudfordring, terror eller andet, så er der en klar tendens til, at vi søger det nære og sikre, og Danmark som destination og sommerhusområder i særdeleshed opfattes som sikre områder at besøge og færdes i, siger Kaj Frederiksen.
  